Честит юбилей, колеги!
ВЕСТНИКът на глухите, "ТИШИНА" СТАНА НА 55 ГОДИНИ. ЗАВЕТЪТ НА ПЪРВООСНОВАТЕЛИТЕ ОСТАВА НЕИЗМЕНЕН
Драги читатели на вестник „Тишина”,

приятели и сътрудници,

   Нашият вестник става на 55 години!

В момента на пръсти се броят у нас изданията с толкова дълголетна история!

Съюзът на глухите в България вече 55 години устоява и изпълнява една от най-хуманните си цели - да информира своите членове, да пропагандира идеите и стремежите ни, да организира всеки един от нас за обща добра работа! 

   55 години вече - на всеки две седмици, всеки месец, всяка година, глухите хора в България разгръщат страниците на печатния орган на Съюза на глухите в България - вестник „Тишина”.

55 години нито за миг ръководството на Съюза на глухите в България не е подценило грижата си да запознава своите членове за всичко, което се случва в нашата организация. Членовете ни – близо 8 хиляди души, които живеят и се трудят по градовете и селата на цялата ни страна, чрез страниците на вестника узнават за нашата дейност. 

ВАСИЛ ПАНЕВ

 ПРЕДСЕДАТЕЛ НА СЪЮЗА НА ГЛУХИТЕ В БЪЛГАРИЯ
   За своя 55-годишен юбилей вестник „Тишина” бе удостоен със „СРЕБЪРЕН МЕДАЛ ЗА ИЗКЛЮЧИТЕЛЕН ПРИНОС” към делото на Съюза на глухите в България

Честта за това високо отличие се пада на всички сътрудници и съмишленици, които безрезервно и безкрайно обичат своя вестник. Нека да са горди със своята работа!

   СПЕЦИАЛИЗИРАНОТО ПРЕДАВАНЕ ЗА ХОРА С УВРЕДЕН СЛУХ НА БНТ НАВЪРШИ 30 ГОДИНИ. Екипът на Предаването за хора с увреден слух по Българската национална телевизия информира визуално хората с увреден слух. Чрез картина и жестов език това специализирано предаване ги приобщава в обществото, утвърждава жизнената им позиция на горди и можещи хора.
Авторите - Христо Семерджиев и Веселина Александрова, както и операторът Сергей Райнов Всеки петък, от 15.45 часа предлагат поредното предаване. От началото на тази година то има нова „заставка”, която още от първия кадър дава жестова информация за глухите зрители!
Тишина
Кръгла маса в Медицински колеж, Плевен

   По повод Световния ден на социалната работа и седмицата на действие, на 20 март от 10 часа в зала „Гален” в учебен ендоскопски телекомуникационен център към Медицински университет - Плевен, се проведе кръгла маса, организирана от Медицински колеж към Медицински университет - Плевен. Целта бе да се обсъди ролята на социалния работник в социалната и здравната система и мястото на студентите от специалност „Социални дейности”. Това е една нова стъпка в осъществяване на практическата им дейност за иновативност, привлекателност и утвърждаване професията на социалния работник в общината. Тази кръгла маса бе естествено продължение на учебния процес, на нуждите и проблемите, както И възможностите за развитие на социалната работа в града. Възможностите на неизползвания потенциал на доброволния труд на студентите и развиване на нови идеи. Бе предоставена карта на услугите и институциите, които има на територията на общината. 

Тази среща ще се превърне в традиция, която да отговаря на  нуждите и потребностите на институциите. Настоящата кръгла маса е проявление на учебната политика на Медицински колеж за активен диалог и сътрудничество с всички по отношение развитието и привлекателността на специалността./Продължението в следващия брой/
инж. Р. Петков, организатор клуб
Отново ще се раздават храни на социално слабите по програма 'Благотворителност

   Общият бюджет на България, с който могат да се купуват храни и да се предоставят на червения кръст в помощ на бедните, е увеличен от 4.1 млн. евро на 21.4 млн. евро, съобщиха от Държавен фонд "Земеделие". Парите са по плана за 2012 г. и са одобрени с регламент на Европейската комисия. Той е гласуван в Управителния комитет по обща организация на земеделските пазари. ДФ "Земеделие" е основен участник в тази схема и през януари заяви допълнителни средства за плановете за 2012 г. и 2013 г. Средствата за купуване на продукти от пазара са малко над 14 млн. евро. Те са в допълнение към предварително отпуснатите на България 39.2 хил. тона интервенционен ечемик от Великобритания и Финландия на стойност почти 4 млн. евро. Бюджетът по програмата включва още 2.3 млн. евро за евентуален трансфер в рамките на Общността и 1.2 млн. евро за административни, транспортни и складови разходи.

   На 22 февруари ДФ "Земеделие" публикува обществена поръчка за доставка на хранителни продукти срещу предоставените интервенционни запаси по 7 обособени позиции: брашно, ориз, спагети, царевично нишесте, обикновени вафли, обикновени бисквити и макарони.

Допълнително отпуснатите средства ще бъдат изразходвани с нова обществена поръчка за доставка на: захар, леща, боб, слънчогледово олио, плодов конфитюр и картофено пюре на прах.

   Хранителните продукти ще се предоставят на Българския червен кръст, който ги разпределя на лица и семейства, посочени от Агенцията за социално подпомагане. Към момента над 264 хил. души могат да получат помощ от програма "Благотворителност". Сред тях са тези, които получават енергийни помощи, майки, осиновили дете, които пред предходната година са получавали месечни помощи за отглеждане на дете до една година, хора, получавали месечни добавки през предишната година за отглеждане на дете с увреждания. От фонда посочват, че в момента се предприемат мерки да се разшири обхватът на хората, които могат да получават помощи по тази програма и броят им да нарасне до още около 45-50 хиляди нуждаещи се. 

Някои права, касаещи хора с увреждания

Съгласно чл. 25, ал. 2 от Закон за местните данъци и такси, за имот, който е основно жилище на лице с намалена работоспособност от 50 до 100 на сто, данъкът се дължи със75 на сто намаление.

Съгласно чл. 58, ал. 1 от същия закон, са освободени от заплащането на годишен данък, превозните средства- триколка или лек автомобил, собственост на лице с намалена работоспособност от 50 до 100 на сто, с обем на двигателя до 1800 куб.см и с мощност до 74 kW (100 к.с.).

Съгласно чл. 29, ал. 3 от Закона за облагане доходите на физическите лица, данъчната основа за облагане на доходите на лица с намалена работоспособност от 50 до 100 на сто се определя, като полученият облагаем доход се намалява с двойния размер на необлагаемия месечен, съответно годишен, минимум.

За дейностите , които подлежат на облагане с патентен данък, лицата с намалена работоспособност от 50 до 100 на сто ползват намаление на окончателния годишен (патентен) данък в размер 50 на сто.

Съгласно чл. 213, ал. 1 от Данъчно- осигурителен процесуален кодекс, не може да се насочва принудително изпълнение върху пенсията, когато тя е в размер до 250 лв. месечно.

Съгласно ал. 2 от същата разпоредба, не се допуска принудително изпълнение и върху:

1. обезщетенията по социалното осигуряване, включително за безработица;

2. социалните помощи, предоставяни от държавния или общинския бюджет;

3. сумите по дарение от физически и юридически лица, получени от лица с трайни увреждания с намалена работоспособност над 50 на сто и други категории лица в неравностойно социално положение;
???
   Бюджетът на Република България за 2012г. издържа 28 организации с нестопанска цел. Част от тях са признати за национално представителни и държавата по закон им дължи финансиране. В същия списък попадат и странни организации, които нямат нищо общо с хората с увреждания и не са национално представени, но добруват под крилото на държавния бюджет. Нима тези пари не могат да бъдат дадени на тези, които имат нужда от тях или по този начин някой си купува политическо спокойствие и комфорт?

Държавни субсидии за НПО за 2012г. / в хил. лв/

1. 
Български Червен кръст - Национален съвет 
3 100,0 

2. 
Съюз на инвалидите в България 
617,0 


3. 
Съюз на военноинвалидите и военнопострадалите 246,0 


4. 
Съюз на слепите в България 
628,0 


5. 
Българска асоциация на лица с интелектуални затруднения 185,0 


6. 
Национален съюз на трудовопроизводителните кооперации 416,0 
7. 
Сдружение „Национален център за рехабилитация на слепи“ 
206,0 


8. 
Асоциация на родителите на деца с увреден слух 
98,0


9. 
Съюз на глухите в България 
324,0 


10. 
Българска асоциация „Диабет“ 
353,0 


11. 
Асоциация на родителите на деца с нарушено зрение 
80,0 
12. 
Национална асоциация на слепоглухите в България 
168,0 


13. 
Национална потребителна кооперация на слепите в България 
99,0 


14. 
Съюз на ветераните от войните в България 
262,0 


15. 
Асоциация на Национален съюз на кооперациите на инвалидите, Национална федерация на работодателите на инвалидите и Съюз на военноинвалидните кооперации в България 
272,0 


16. 
Сдружение „Комисия интеграция на хората с трайни увреждания“ 
56,0 


17. 
Център за психологически изследвания и психотерапия 
220,0 
18. 
Българска асоциация за невромускулни заболявания 
52,0 


19. 
Национална организация „Малки български хора“ 
46,0 


20. 
Асоциация на родители на деца с епилепсия 
52,0 


21. Национален център за социална рехабилитация 
309,0 


22. 
Българска асоциация за рекреация, интеграция и спорт 
45,0 
23. 
Национален алианс за социална отговорност 
200,0 


24. 
Съюз на народните читалища 
86,0 


25. 
Рилска Света обител - Рилски манастир 
597,0 


26. 
Български институт за стандартизация 
1 105,0 


27. 
Национален дарителски фонд „13 века България“ 
226,0 


28. 
Регионален център за опазване на нематериалното културно наследство 
412,0 


Всичко: 
10 460,0 


Българите са сред хората с най-ниска здравна култура в света

   Проучването е проведено по поръчка на Европейската комисия. 1002 българи на възраст над 15 години са взели участие в изследването. В България и Испания е установена една от най-ниските степени на здравна култура. На първо място по здравна култура в класацията се нареждат държави като Холандия, Ирландия и Полша. При разбирането на здравна информация, публикувана в медиите се затрудняват 51 на сто от анкетираните. Хората над 55-годишна възраст, безработните и тези с нисък социален статус и нисък образователен ценз намират и разбират най-трудно този вид информация. Въпреки, че 80% твърдят, че разбират какво им казва лекарят се оказва, че всеки трети не знае към какъв специалист да се обърне за помощ при спешен случай. В повечето случаи пациентът не е наясно как точно ще протече лечението му и какви процедури му предстоят, което води до неразбирането на информацията от медицинските лица.

/ Информацията за профилактика на болестите се оказва още по-трудна за разбиране и разнопосочна./ Проучването за България сочи, че най-образованите лица живеят в големите градове на страната. Твърди се, че високият социален статус и образование кореспондират с висока здравна грамотност при 71 на сто от участниците.
Надежди

Един от най-големите мобилни оператори в Япония - NTT - е разработил специални очила за незрящи и хора с увредено зрение, способни да снабдяват своя собственик с необходимата информация за неговото местоположение. Те може да се появят в продажба още през следващата година.

Системата за оказване на подкрепа за хора със зрителни проблеми използва безжична връзка към интернет и технология за облачни изчисления. Монтираните към устройството миниатюрни камери предават за анализ заснетото изображение към специален сървър, след което очилата съобщават гласово необходимата информация на собственика си.

По-специално, системата може да му подскаже пътя, по който той трябва да тръгне, да прочете надписите върху знаците или да го предупреди за препятствия. За да се възползва от услугите й, собственикът на очилата просто трябва да обърне глава в интересуващата го посока.

Евродепутатите подкрепиха компромиса за удължаване на помощите с храни за най-бедните до края на 2013 г., но се тревожат какво ще се случи след това. 
Жените са по-застрашени от бедност спрямо мъжете във всички страни членки на ЕС, съобщава статистическата служба „Евростат". През 2011 г. в 27-те страни в ЕС са живели 257 милиона жени и 245 милиона мъже, или 105 жени на 100 мъже, предаде Интерфакс.
 В края на 2011 г. издръжката на живот е нараснала с 1% спрямо септември. Спрямо края на 2010 г., увеличението е с 4,9%, показва проучване на КНСБ.

Издръжката на живот в стойностно изражение се равнява на 536,53 лева на човек от 4-членно домакинство (2 възрастни с 2 деца), или общо това домакинство трябва да разполага месечно с 2146 лева, за да покрива средните за българския стандарт разходи и да се храни съобразно калорийните норми. 

На годишна база абсолютната стойност на издръжката на живот е нараснала с над 25 лева, а средно за 4-ри членно домакинство - с около 101 лева.

През четвъртото тримесечие на 2011 г. хранителните стоки средно са поскъпнали с 1,5%, а в годишен план - с 5,7%. По отношение динамиката на цените на основните храни от началото на годината се наблюдават разнопосочни тенденции. Ако през първите месеци на 2012 г. се регистрира значително поскъпване на захар, брашно, олио, то сега се наблюдава обратната тенденция - цените на брашното и олиото се стабилизират.

Православие
   Великден е един от най-светлите празници в православния календар. Това е денят, в който християните празнуват възкресението на своя Господ Исус Христос. Божият Син, който със смъртта си изкупил греховете на човечеството, а с възкресението си дал надежда за живот след смъртта.

Като един от най-големите и важни за християните празници, Великден е свързан с множество обичаи и подготовка за празника. Всяка година Възкресението се пада на различна дата. Източната православна църква се съобразява с юлианския, а католическата с григорианския календар. Също така Великден не трябва да се празнува преди еврейската Пасха.

Седмицата преди Великден се нарича Страстна седмица и за всеки ден има определени традиции, които християните трябва да спазват. Това е и последната седмица от Великия пост, продължаващ осем седмици.

Някои от традициите са доста променени и позабравени в днешно време, но християните са запазили най-хубавото от празника. Това са традицията с боядисването на яйцата, печенето на традиционен хляб/ козунак/ и приготвянето на специална трапеза.
